cyanic-selkie/wikianc huggingface dataset:
Susanna Juhanintytär
Elämä
Susanna Juhanintyttären vanhemmat olivat Juhani Antinpoika ja Maria Matintytär. Isänmaallinen seura etsi 1770-luvulla jokaisesta Suomen läänistä parasta säätyläistaloudessa palvellutta karjakkoa. Ehdokkaan tuli olla vähintään kolme vuotta samassa talossa työskennellyt taitava ja ahkera piika. Parhaimmistoon kuului Susanna Juhanintytär, joka palveli Jalasjärven pappilassa neljättä vuotta vuonna 1777. Kappalainen Elias Lagus todisti karjakkonsa taitavuuden ja kaikinpuolisen kunnollisuuden. Susanna oli taloudenpidossa hyvin tarkka ja sai pappilan karjan kukoistamaan. Navetta tuotti erinomaisesti. Joka lehmältä sai noin 30 kilogrammaa voita vuodessa.
Vuonna 1780 Susanna muutti suurempaan talouteen Ilmajoen kappalaisen Gabriel Alceniuksen ja tämän puolison Elisabet Reinin isännöimälle Korven tilalle Peuralan kylään. Oli tyypillistä, että maaseudun palvelusväki vaihtoi työnantajaa tuon tuostakin, mutta Susanna pysyi saman talon palveluksessa lähes kolme vuosikymmentä. Hänellä ei ollut omaa perhettä. Kaksi viimeistä elinvuottaan hän sairasteli. Hänen kuolinsyynsä oli mätäkuume.
Jyri Aalto
Jyri Tapani Aalto (s. 11. heinäkuuta 1969 Helsinki) on suomalainen entinen sulkapalloilija.
Aalto eteni MM-kisoissa 1995 kaksinpelissä kolmannelle kierrokselle ja oli sekanelinpelissä Nina Sarneston kanssa toisella kierroksella. Hän putosi seuraavana vuonna EM-kilpailuissa toisen ottelunsa jälkeen. Aalto hävisi vuoden 1999 MM-kisoissa kolmannen ottelunsa Japanin Keita Masudalle ja oli Sydneyn olympialaisissa 2000 jaetulla 17. tilalla pudottuaan toisella kierroksella. Vuonna 2000 Aalto voitti Kanadan kansainvälisen turnauksen. Hän kilpaili vuoteen 2004 saakka osallistuen vielä muun muassa MM-kisoihin 2001.
Aalto on toiminut oman peliuransa jälkeen Suomen maajoukkueen valmentajana. Vuodesta 2019 Jyri Aalto on valmentanut U15-liittoryhmää, jossa on Suomen alle 15-vuotiaiden parhaat juniorit.
Jalkapallon maailmanmestaruuskilpailut 2018 – Lohko D
Jalkapallon maailmanmestaruuskilpailujen 2018 D-lohkon ottelut pelattiin 16.–26. kesäkuuta 2018. Lohkossa pelasivat Argentiina, Islanti, Kroatia ja Nigeria. Lohkon kaksi parasta, Kroatia ja Argentiina, etenivät neljännesvälieriin.
Zedura
Zedura on talvisääskien (Trichoceridae) heimoon kuuluva hyönteissuku, joka sisältää 17 lajia. Sitä pidettiin aiemmin osana sukua Paracladura. Yhdeksää lajia tavataan Uudesta-Seelannista, yhtä Australiasta, kahta Campbellsaarilta ja kuutta Etelä-Amerikasta.
Lajit
Suku sisältää 17 lajia:
Asdura
Asdura on talvisääskien (Trichoceridae) heimoon kuuluva hyönteissuku. Se sisältää neljä lajia, jotka aiemmin luokiteltiin sukuun Paracladura. Ne elävät vain Uudessa-Seelannissa.
Lajit
Suku sisältää neljä lajia:
Sergi Roberto
Sergi Roberto Carnicer (s. 7. helmikuuta 1992) on espanjalainen jalkapalloilija. Hän edustaa espanjalaista FC Barcelonaa.
Monipuolinen Roberto on pelipaikaltaan alun perin keskikentän keskustan pelaaja, mutta tunnetuksi hän on tullut oikeana laitapuolustajana. Näiden pelipaikkojen lisäksi hän voi pelata myös vasempana laitapuolustajana, puolustavana keskikenttäpelaajana, hyökkäävänä keskikenttäpelaajana, sekä oikeana- että vasempana laitahyökkääjänä.
Ura
FC Barcelonan ykkösjoukkuessa Roberto teki debyyttinsä pelatessaan toisen puoliajan 5-1 voitossa AC Ceutaa vastaan Espanjan cupin ottelussa.
Iso-Pukki
Iso-Pukki on saari Saaristomeren Pukinsalmessa, Turun Ruissalon ja Hirvensalon saarten välissä. Sen pinta-ala on 54 hehtaaria ja suurin pituus 1,1 kilometriä lounais-koillissuunnassa. Sen korkein kohta on noin 20 metriä merenpinnasta. Ison-Pukin koillispuolella on pienempi saari Pikku-Pukki. Molemmat saaret kuuluvat Turun aluejaossa Ruissalon kaupunginosaan.
Saarella on monia vanhoja puuhuviloita Ruissalon tapaan. Iso-Pukki ja Pikku-Pukki muodostavatkin Ruissalon kanssa yhden valtakunnallisesti merkittäväksi luokitellun rakennetun kulttuuriympäristön Suomessa. Iso-Pukki on rajattu Natura-alueeksi toteutustapana maankäyttö- ja rakennuslaki.
Historiaa
Vuosien 1830–1836 kirkonkirjojen mukaan saarella oli tuolloin Stora Bockholmen -niminen torppa, jonka aluetta koko saari oli. Myöhemmin saari jaettiin vuokratonteiksi, joille rakennettiin kesähuviloita. Ison-Pukin ja Pikku-Pukin nimien arvellaan tuleen siitä, että saariin on tuotu kesäisin lampaita ja vuohia laiduntamaan.
A Place to Call Home
Place To Call Home on hard rock -yhtye Europen laulaja Joey Tempestin vuonna 1995 julkaisema sooloalbumi.
Kappaleet
Kaikki kappaleet on tehnyt Joey Tempest.
Pikku-Pukki
Pikku-Pukki on saari Saaristomeren Pukinsalmessa, Turun Ruissalon ja Hirvensalon saarten välissä. Sen pinta-ala on 3,6 hehtaaria ja suurin pituus 280 metriä itä-länsisuunnassa. Pikku-Pukin lounaispuolella on suurempi saari Iso-Pukki. Molemmat saaret kuuluvat Turun aluejaossa Ruissalon kaupunginosaan.
Historiaa
1800-luvulla saaressa on ollut Lilla Bockholmen -niminen sepäntorppa. Ison-Pukin ja Pikku-Pukin nimien arvellaan tuleen siitä, että saariin on tuotu kesäisin lampaita ja vuohia laiduntamaan.
Iso-Pukki ja Pikku-Pukki muodostavat Ruissalon kanssa yhden valtakunnallisesti merkittäväksi luokitellun rakennetun kulttuuriympäristön Suomessa. Pikku-Pukissa ei ole vanhoja puuhuviloita Ruissalon ja Ison-Pukin tapaan, mutta siellä on Airisto Segelsällskap -pursiseuran ravintola vuodelta 1889 ja vuoden 1851 paikeilla rakennettu 250 hengen ”pitsipaviljonki”, joka toimii nykyisin Rosita Oy:n tilausravintolana. Yhtiö järjestää myös risteilyjä saareen yleisimmin 200-paikkaisella M/S Lilyllä, joka hoitaa myös reittiliikennettä Vepsän ulkoilusaareen. .
Vielä 1950-luvulla Pikku-Pukin kesäravintolaan kuljettiin paljon omilla veneillä tai saaristolaivoilla, joiden lähtölaiturille Ruissaloon kulki Turun Kauppatorilta linja-auto. Ravintola oli suosittu ylioppilaiden lakkiaisillanvieton pitopaikka. 1960-luvun alussa ravintolanpitäjä lopetti ja tilalle tuli lasten kesäsiirtola.
Pikku-Pukin ja Hirvensalon Maanpään niemen välinen salmi on vain runsaat sata metriä leveä. Maanpään Seulussa lapsena kesäänsä viettäneet muistelevat uineensa salmen yli Pikku-Pukkiin jäätelölle. Kapeikossa on käyty meritaisteluja 1800-luvulla muun muassa ruotsalaisia vastaan.
Robert Merl
Robert Merl (s. 1991) on itävaltalainen suunnistaja. Hänen paras saavutuksensa neljäs sija Itävallan miesten viestijoukkueessa Riian MM-kilpailuissa 2018. Henkilökohtaisilla matkoilla hänen paras saavutuksensa on sprintin seitsemäs sija Savoien MM-kilpailuista 2011. Suunnistuksen EM-kilpailusta hänen paras sijoituksensa on sekaviestin viides sija Tessinistä vuodelta 2018 Juniorien MM-kilpailuista Merlillä on yksi maailmanmestaruus ja yksi hopea vuodelta 2011. Suunnistuksen maailmancupin osakilpailussa hänen paras sijoituksensa on kuudes sija. Kokonaiskilpailussa hän on ollut parhaimmillaan sijalla 29. vuonna 2014.
Salosaari (Ruokolahti)
Salosaari on saari varsinaisen Saimaan kaakkoisosassa Suur-Saimaan ja Haapaveden välissä Ruokolahdella Etelä-Karjalassa.
Maantietoa
Salosaari on 9,3 kilometriä pitkä, 6,1 kilometriä leveä ja sen pinta-ala on 26 neliökilometriä. Saari on V-kirjaimen muotoinen johtuen Suikkalanniemestä, joka on 4,6 kilometriä pitkä. Niemen ja saaren pääosan väliin jää kapea Kouvolanlahti. Salossaaren suurin leveys ilman niemeä onkin vain 3,3 kilometriä. Saari sijaitsee Haapaveden kaakkoispuolella niin, että saaren itäpuolella sijaitsevat Ukonsalmi ja etelässä Kaijaniemenselkä, ja luoteispuolella Ravalinsalmi. Salmen eteläosan kapeikkoa kutsutaan Suikkalansalmeksi ja se eteläpuolella aukeaa Suur-Saimaan Imatran edustan saaristoa. Vastaavan vesistörajan Kaijaniemenselältä Suur-Saimaaseen muodostaa Kaukopään tehtaiden rakentama pengertie ja portti, jolla säädellään vedenvirtauksia Haapavedelle ja takaisin.
Haapavesi on melko saaretonta vesialuetta. Salosaaren luoteispäässä sijaitsevat Salonpäänsaaret ja Javanto pienten luotojen kera. Myös Ravalinsalmessa on pieniä luotoja. Kaijaniemenselällä sijaitsee kallioinen Hämeensaari, pieni sekin. Suuremmat lähisaaret löytyvät Imatran edustan saaristosta. Salosaaren eteläpuolella, Suikkalanniemen ja pääsaaren välisen lahden edustalla, sijaitsee Kytönen. Se on suojeltu saari, jonka seuralainen on Viitanen. Kytösen länsipuolella Suikkalanniemen päässä on Oritsaari ja Kytösen itäpuolella Vatavalkama. Tämän seuralaisia ovat Tattarsaaret, Haukkasaari, Hirvisaari ja kauempana kaakossa on vielä Kaipaansaari. Näiden saarten eteläpuolella sijaitsee Kalliosaari, jonne on tieyhteys Imatran kaupungin rannalta.
Saari vaikuttaa maastokartalta katsoen loivapiirteiseltä saarelta, mutta silläkin on korkeuseroja aiheuttavia maaston pinnanmuotoja. Saaren korkein kohta sijaitsee saaren koillisrannassa Kampparissa.. Se kohoaa 133 metrin korkeuteen mpy. eli huipun korkeusero Saimaaseen on 57 metriä. Muita korkeita kaikkoja ovat Veismäki, Mikkelmäki ja Ketterinmäki.
Saarella on vain muutama järvi tai lampi. Suurin on Kyläjärvi (46 ha), joka sijaitsee saaren kaakkoisosassa Anteroisenmäen vieressä. Sen laskuoja Järvioja laskee länteen päin Niittylahden rantaan. Järven rantaa rajautuu ojittamaton luonnontilainen suo. Ukonsalmen sillan vieressä oleva Ukonlampi (4 ha) on entinen lahti, joka on padottu tiepenkereellä syvään laaksoonsa. Mäen päällä sijaitseva Koiralampi (2 ha) on luontainen lampi, joka laskee Ukonlampeen. Se sijaitsee korkeammalla kuin muuta lammet. Lähellä saaren eteläosaa on Kaljaniemenselkään laskeva nimetön lampi, joka on pehkunnostosuolle 1990-luvulla padottu lampi. Eteläkärjessä Laurinniemessä on yksityinen kaatopaikka, jonka altaat voidaan lukea saaren vesistöihin.
Salosaaren itärannan asutus kuuluu mukaan Ruokolahden keskustaajamaan, jota kutsutaan myös Rasilaksi vaikka suurin osa keskustaajamasta on Rautialan kylän alueella. Saarella on paljon omakotitaloasutusta ja asukasluku on yli tuhat henkeä. Salosaaresta on tieyhteys länteen Äitsaarelle ja siitä edelleen Härskiänsaarelle ja lossilla Mietinsaarelle. Salosaaressa sijaitsee laskettelukeskus FreeSki Matikkalan kylän lähellä.
Historiaa
pienoiskuva|Senaatin kartaston karttalehti eteläpäästä (vuodelta 1898). Vuonna 1918 julkaistussa Imatran seudun taloudellisessa kartassa on merkittynä Anteroisenmäen kohdalla laaja peltoaukea, jonne on piirretty 9 maataloa (Suurkylä). Tästä kaakkoon Sepänmäessä oli kahden ja Kaijanniemessä oli kolmen maatalon kylä. Ravalinmäen peltoaukea ulottui järvenrantaan asti ja sitä viljeli kuusi maataloa. Saaren pohjoisosissa oli laajoja peltoja, joita viljeli muutama talo. Näitä oli Jaakkolassa, Pulkinniemessä ja Ronkolanmäellä. Suikkalanniemen puolivälissä oli raivattuna niemen poikkipeltomaata, joka oli suojattu vastakkaisilla järvenrannoilla maapadoilla. Nämä peltomaat ovat nykyään metsämaata. Suurkylän ja Sepänmäen peltoaukeat olivat yhdistyneet vuonna 1946 julkaistussa kartassa. Ne kylät, jotka sijaitsevat Rasian kohdalla, ovat pääosin lopettaneet toimintansa ja niiden mailla on nykyään asuinalueita.
Vuoden 1971 peruskartassa on Suurkylän yhteyteen kylätielle rakennettu kunnalliskoti, lastenkoti ja lomakoti. Ensimmäiset omakotitalot on rakennettu Suurkylästä rantaan vievän tien varteen Vaittilaan. Ukonsalmen siltaa ei vielä ole ja salmen ylitys tehtiin lossilla. Saaren lossirannassa oli kauppa. Saaren eteläkärkeen Mustikkaniemeen oli rakennettu pengertie Kaukopään tehtaiden itäpuolelta 1969. Härkäniemessä sijaitsi tehtaiden jäteallas. Seuraavassa peruskartassa vuodelta 1983 oli tehtaiden käytössä toinenkin jäteallas. Se oli rakennettu Töröniityille saaren eteläosan länsirannan läheisyyteen. Kaljaniemen peltomaat on metsitetty 1970-luvun lopulla. Ukonsalmen luona oli rakennettu lisää omakotitaloja, vaikka yhteydet kirkonkylään toimivat lossin varassa. Ukonsalmen silta valmistui keväällä 1986. Vasta vuoden 1992 kartassa on silta merkitty jälkipainoksena ja samalla on moniin kohtiin lähdetty laajentamaan uusia asuinalueita.
Soukan kappeli
Soukan kappeli on Espoon Soukassa sijaitseva kappeli. Rakennus sijaitsee osoitteessa Soukankuja 3 ja se on yksi Espoonlahden seurakunnan toimitiloista.
Soukan kappelin on suunnitellut arkkitehti Veijo Martikainen ja se valmistui 1978. Punatiilellä verhoiltu rakennus sijaitsee kallioisella tontilla vilkkaan kävelytien ja kadun välissä, vastapäätä Soukan koulua. Kappelin lisäksi kokonaisuuteen kuuluvat kellotorni, erikokoisia seurakuntasaleja ja muita toimitiloja sekä näiden väliin jäävä piha-alue. Rakennus peruskorjattiin vuonna 2003.
Kappelin sisäseinät ovat valkoiset ja ne on muurattu niin, että saumat muodostavat yhtenäiset pysty- ja vaakalinjat. Suuren osan alttariseinän alaosasta muodostaa paljas kalliopinta. Urkurakentamo Veikko Virtasen rakentamat urut valmistuivat vuonna 2006 ja ne on sijoitettu monimuotoisen kappelisalin takaosaan. Kappelissa on 150 istumapaikkaa.
Haluun olla yksin
Haluun olla yksin on suomalaislaulaja Irinan 12. helmikuuta 2021 julkaistu kahdeksas studioalbumi.
Albumin nimikkokappale pysyi Suomen virallisella radiosoittolistalla 115 viikkoa, joista yhdeksän viikkoa ykkösenä.
Vohipeno
Vohipeno on kaupunki Madagaskarin Vatovavy-Fitovinanyn alueella. Se sijaitsee lähellä Intian valtameren rannikkoa noin 45 kilometriä Manakarasta etelään. Asukkaita on 18 000 henkeä (vuonna 2001).
Kaupunki on arabialaisvaikutteisen antaimoroheimon keskus. Sen asukkaat viljelevät riisiä, kahvia ja maniokkia.
Perttu Hyvärinen
Perttu Hyvärinen (s. 5. kesäkuuta 1991 Kuopio) on suomalainen hiihtäjä ja MM-mitalisti. Seuratasolla hän edustaa Puijon Hiihtoseuraa.
Hyvärinen tuli suuren yleisön tietoisuuteen vuonna 2009 voitettuaan Euroopan nuorten olympiafestivaaleilla 10 kilometriä vapaalla hiihtotavalla. Lisäksi hän oli kolmas 7,5 kilometrin perinteisen hiihtotavan kilpailussa. Hän voitti kolme MM-pronssimitalia nuorten maailmanmestaruuskilpailuissa Otepäässä 2011: 10 kilometrin vapaan hiihtotavan kilpailussa, 20 kilometrin yhdistelmäkilpailussa ja 4 × 5 kilometrin viestissä. Universiadeissa 2013 hän sai pronssia 4 × 10 kilometrin viestissä. Ensimmäisissä aikuisten arvokisoissaan, Falunin MM-kilpailuissa 2015, hän oli 15 kilometrin vapaan hiihtotavan kilpailussa 25:s. Lahden MM-kilpailuissa 2017 hän sijoittui yhdistelmäkilpailussa 30:nneksi ja 50 kilometrillä 44:nneksi. Pyeongchangin olympialaisissa 2018 hän oli 50 kilometrillä 29:s, 15 kilometrillä 35:s, yhdistelmäkilpailussa 41:s ja viestissä neljäs. Seefeldin MM-kilpailuissa 2019 hän sijoittui 15 kilometrillä 19:nneksi, yhdistelmäkilpailussa 23:nneksi, 50 kilometrillä 42:nneksi ja viestissä neljänneksi. Oberstdorfin MM-kilpailuissa 2021 hän oli 15 kilometrin vapaan hiihtotavan kilpailussa seitsemästoista, 50 kilometrin perinteisen hiihtotavan yhteislähtökilpailussa 32:s ja viestissä kuudes. Pekingin olympialaisissa 2022 hän sijoittui 15 kilometrin perinteisen hiihtotavan väliaikalähtökilpailussa kuudenneksi, 30 kilometrin yhdistelmäkilpailussa seitsemänneksi, lyhennetyssä 50 kilometrin vapaan hiihtotavan yhteislähtökilpailussa 19:nneksi ja viestissä kuudenneksi. Planican MM-kilpailuissa 2023 hän hiihti kolmannen osuuden Suomen hopeaa saavuttaneessa viestijoukkueessa. 30 kilometrin yhdistelmäkilpailussa hän sijoittui kymmenenneksi ja 15 kilometrin vapaan hiihtotavan kilpailussa kolmanneksitoista. 50 kilometrin perinteisen hiihtotavan yhteislähtökilpailun hän keskeytti.
Hyvärinen kilpaili maailmancupissa ensimmäisen kerran viestikilpailussa Lahdessa maaliskuussa 2010. Ensimmäiset maailmancupin pisteensä hän saavutti oltuaan 24:s Nové Měston 15 kilometrin vapaan hiihtotavan kilpailussa tammikuussa 2016. Parhaimmillaan hän on sijoittunut kiertuemuotoisen maailmancupkisan kokonaiskilpailussa kaudella 2019−2020 Rukalla 13:nneksi ja Tour de Skillä 14:nneksi. Rukan 2019 päätösetapin, 15 kilometrin vapaan hiihtotavan takaa-ajokilpailun, osuusajoissa hän oli viides. Yksittäisessä maailmancupin kilpailussa hän on ollut parhaimmillaan kuudes Nové Město na Moravěn 15 kilometrin vapaan hiihtotavan kilpailussa tammikuussa 2020.
Perttu Hyvärinen harrastaa kalastusta ja melontaa.
The Garden of Love
thumb|250px|William Blaken alkuperäinen laatta. "The Garden of Love" on William Blaken runo. Se kuuluu hänen kokoelmaansa Songs of Experience.
Runon "The Garden of Love" Blake kirjoitti ilmaistakseen ajatuksiaan seksuaalisuuden luonnollisuudesta ja siitä miten järjestynyt uskonto, etenkin Blaken ajan puhdasoppinen kristillinen kirkko aiheutti saarnojensa ja sääntöjensä kautta luonnollisten halujen tukahtumisen.
Hänen aikanaan tuollaisen ilmaiseminen oli hyvin rohkeaa, ja sanat "Chapel" ja "priests" olivat suorasukainen hyökkäys anglikaanista kirkkoa vastaan. Blaken närkästys aiheestaan käy ilmi toisesta rivistä, jossa hän puhuu sen näkemisestä "mitä en ole koskaan nähnyt" ("what I had never seen"). On kiinnostavaa, että hän sanoo ettei ole "koskaan" nähnyt sitä, vaikka hän on koko ikänsä ollut varsin hyvin selvillä kirkon suhtautumisesta seksuaalisuuteen. Se voikin ehkä ilmaista, että hän puhuu sellaisen viattoman näkökulmasta, joka on juuri astunut kokemuksen piiriin ja on järkyttynyt ja surullinen siitä, miten kirkko on kirjaimellisesti murskannut ja tehnyt tyhjäksi hänen aiemmat vapautensa. "A chapel was built in the midst/ Where I used to play on the green" ("Sinne on noussut kappeli,/ missä ennen leikin viheriöllä"): ja siinä sanalla "green" (viheriö) on erityistä merkittävyyttä, sillä se heijastaa viattomuuden vastarunoa "The Echoing Green" jossa "green" edustaa aiempaa viatonta vapautta, kuten myös ilmeisempi sana "play" (leikkiä).
Paracladura
Paracladura on talvisääskien (Trichoceridae) heimoon kuuluva hyönteissuku, joka sisältää 11 elossa olevaa lajia. Lajeista kymmenen elää Aasiassa alueella, joka ulottuu Siperiasta Intian ja Burman pohjoisosiin. Lisäksi Pohjois-Amerikan länsirannikolla elää yksi laji, Paracladura trichoptera. Suvun ainoat tunnetut fossiilijäänteet kuuluvat sukupuuttoon kuolleelle lajille Paracladura caucasiana.
Damjan Stoikov
Damjan Ivanov Stoikov (s. 11. heinäkuuta 1966 Gotse Deltšev) on bulgarialainen judoka.
Stoikov voitti vuonna 1988 EM-kisoissa Pamplonassa pronssia avoimessa sarjassa. Seuraavana vuonna Helsingin kisoissa hän sijoittui seitsemänneksi sekä avoimessa että yli 95-kiloisten sarjassa. Stoikov oli jaetulla yhdeksännellä tilalla yli 95 kilon painoluokassa Barcelonan olympialaisissa 1992.
Tästä äiti varoitti
Tästä äiti varoitti on Anna Kontulan vuonna 2009 julkaisema pamfletti, joka käsittelee suomalaisen feminismin suhtautumista seksuaalisuuden ja vallan kysymykseen.
Kontula sanoo feminismin päässeen Suomessa valtiokirkon asemaan. Kontulan mukaan aikaisempaan feminismiin on vaikuttanut kristinuskon käsitys seksuaalisuudesta. Tämä on johtanut seksuaalisuuden arvottamiseen feministien valtavirran ehdoilla. Homot, transihmiset, polyamoriset, fetisistit, seksityöntekijät ja sadomasokistit eivät ole päässeet esiin omalla äänellään, vaan heitä on pidetty miesten asian ajajina. Kontulan mukaan valtavirtafeminismin mittapuu seksuaalisuudelle on ”valkoisen, koulutetun, keski-ikäisen ja perin juurin keskiluokkaisen naisen”. Seksuaalisen vapauden tulisi toteutua vain feminismin sallimissa rajoissa.
Prostituutio
Valtavirtafeminismin näkemys on, että kaikki prostituutio on pakotettua. Siirtolaisnaisten kannalta tämä on Kontulan mukaan ongelmallista, koska se oikeuttaa viranomaisten toimet heitä kohtaan. Sillä on perusteltu esimerkiksi seksin myyntiä käännytysperusteena ja prostituution asiakkuuden kriminalisointia. Toisen näkemyksen mukaan vapaaehtoista seksin myymistä tulisi kohdella ansiotyönä. Kontulan mukaan tämän linjauksen ongelmana on se, että ei hyödytä laittomia siirtolaisia tai niitä, jotka leimaantumisen tai toiminnan satunnaisuuden vuoksi työskentelevät pimeästi.
Kontulan mukaan ihmiskaupan ja prostituution rinnastamisella seksityöntekijät marginalisoidaan. Yritykset parantaa heidän työskentelyolosuhteidensa parantamiseksi tehdään tarpeettomiksi. Nykymuotoisen ihmiskaupan vastaisen työn tosiasiallinen tulos on se, että köyhistä maista tulevat naiset pakotetaan paperittoman siirtolaisuuden asemaan. Seksiä myyvät siirtolaisnaiset ovat kaikkein heikoimmassa asemassa, sillä heidän kohdallaan rasismiin ja köyhyyteen yhdistyy huoran leima. Valtavirtafeminismi sivuuttaa sen, että jotkut naiset valitsevat seksityön, koska se on keino päästä tavoitteeseen, esimerkiksi oma talo tai lasten kouluttaminen.
Kontula toteaa, ettei ole yhtään kansainvälistä sopimusta, joka puuttuisi seksialalla vapaaehtoisesti toimivien hyväksikäyttöön ja ihmisoikeusloukkauksiin. Jos seksityöntekijä ilmoittautuu vapaaehtoiseksi, hänellä ei ole mahdollisuuksia vaatia parannuksia työskentelyolosuhteista. Vanhanaikaista ajattelua uusintaen valtavirtafeminismissä oletetaan, että kyse ei ole oikeista naisista.
Lasten ja nuorten seksuaalisuus
Kontulan mukaan nykyisin seksuaalisuuden näkemisen oletetaan aiheuttavan lapsille korjaamattomia henkisiä vaurioita. Kun viestimissä toistuvat säännöllisesti porno- ja pedofiliapaniikit, syntyy käsitys seksuaalisuudesta pelkkänä uhkana. Lapsiin kohdistuva ei-seksuaalinen väkivalta on ilmeisesti seksuaalista hyväksikäyttöä yleisempää, mutta se ei käynnistä yhtä suuria kriisitoimia. Raja lasten ja nuorten suojelun ja hysterian välillä näyttää joskus hämärtyvän.
Alaikäisille ei myönnetä oikeutta seksuaaliseen toimijuuteen. Jos seksuaalisuuden muoto poikkeaa normina pidetystä, sitä pidetään alaikäiselle erityisen vaarallisena. Tällaisia ovat esimerkiksi homoseksuaalisuus ja seksin myyminen. Jos teinipojalla on suhde aikuisen naisen kanssa, häntä voidaan jopa pitää onnekkaana, mutta samanikäistä tyttöä pidetään uhrina. Syyllistäminen ja holhous jättää nuoren yksin, häpeän ja uhman tunteiden valtaan.
Ulkonäkö
Ulkonäkö tuottaa luokka-asemaa ja kertoo siitä. Menestyksekäs taistelu ikääntymisen ulkoisia vaikutuksia vastaan on yhteiskunnassa yläluokkaisessa asemassa olevien tunnusmerkki. Tämä vaatii voimavaroja: kuntosalikorttia, ehostustuotteita, vaatteita ja ennen kaikkea aikaa. Raskasta työtä tekevällä perheenäidillä sitä on vähän.
Yleinen normi rohkaisee sukupuolisuuden korostamista, mutta vain tietyn mittapuun mukaisesti. Ulkonäön korostuminen on johtanut epäterveeseen kilpavarusteluun, jolloin keskiluokkaisten naisten etujen mukaista on ollut rajoittaa sitä. Miehen seksuaalinen halu antaa naiselle valtaa. Menestyvät, valta-asemassa olevat miehet vetävät naisia puoleensa, mutta naiselle samat ominaisuudet eivät ole hyödyllisiä. Naisen on kannattavaa sijoittaa seksuaaliseen kauneuteen. ”Pinkkiä rakastavat blondit” ovat tästä näkökulmasta feminismin rintamakarkureita. Kauneus olisi kuitenkin hyvä nähdä ilona ja nautintona.
Aatu Nykänen
Aatu Nykänen (1898 – 3. tammikuuta 1974) oli suomalainen matematiikan yliopettaja ja matematiikan opetuksen tutkija.
Manakara
Manakara on kaupunki Madagaskarissa. Se sijaitsee Intian valtamereen laskevan Manakarajoen suussa. Kaupunki on Vatovavy-Fitovinanyn alueen keskus. Asukkaita on 37 900 henkeä (vuonna 2010).
Aatu Nykänen
Nykänen toimi matematiikan opettajana Rovaniemellä ja Raumalla 1924–1936. Hän oli matematiikan opettajana Jyväskylän yhteislyseossa 1936–1955 ja matematiikan yliopettajana Jyväskylän normaalilyseossa 1955–1965. Nykänen julkaisi matematiikan ja erityisesti geometrian opetusta ja oppikirjoja käsitelleitä artikkeleita. Hän laati yhdessä professori Ensio Kivikosken kanssa geometrian oppikirjat keskikouluun ja lukioon. Kirjoissa korvattiin perinteinen Eukleideen geometrinen järjestelmä kuvauksiin perustuvalla geometrialla ja painotettiin oppilaiden omatoimisuutta. Oppikirjojen käyttö jäi kuitenkin vähäiseksi.
Manakara
Manakara jakautuu kahteen osaan. Vanha kaupunki Manakara Be sijaitsee laguunin erottamalla saarella ja uusi keskusta Tanambao mantereella. Manakarassa on pieni satama ja Fianarantsoaan johtavan rautatien pääteasema. Kaupungista on säännöllinen lentoyhteys Antananarivoon ja Taolagnaroon.
Parhaan naissivuosan Golden Globe -palkinto
Parhaan naissivuosan Golden Globe on yksi palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1943.
Grumman F3F
thumb|[[USS Ranger (CV-4)|USS Rangerin F3F-1 1930-luvun loppupuolella]] Grumman F3F oli viimeinen Yhdysvaltain laivaston kaksitasoinen hävittäjä. Se otettiin käyttöön vuonna 1936 ja sen käytöstä luovuttiin vuoden 1941 lopussa siten, että hävittäjä ei osallistunut toiseen maailmansotaan. Koneen tilalle hankittiin aluksi Brewster F2A Buffalo. F3F:n pohjalta kehitettiin yksitasoinen F4F Wildcat, joka lopulta korvasi sen.
Ensimmäisen mallin moottoriteho oli 700 hevosvoimaa ja huippunopeus 372 km/h. Toisessa ja kolmannessa mallissa moottorina oli 950 hv Wright R-1820 Cyclone, jolla nopeus oli 418 km/h. Lakikorkeus oli lähes 1 200 metriä edeltäjäänsä suurempi. Aseistuksena oli 12,7 millimetrin ja 7,62 millimetrin konekivääri. Ulkopuolinen ripustusaseistus käsitti max. 105 kg pommeja.
Salem (Massachusetts)
Salem on kaupunki Massachusettsissa, Yhdysvalloissa. Se on Lawrencen kanssa Essexin piirikunnan pääkaupunki. Salemissa oli vuoden 2009 arvion mukaan 41 361 asukasta.
Historia
Salem perustettiin vuonna 1626, kun Roger Conantin johtama uudisraivaajaryhmä saapui alueelle Cape Annista. Kaksi vuotta myöhemmin sinne saapui vielä toinen ryhmä, jota johti John Endecott. Kylää kutsuttiin alkujaan nimellä Naumkeag, joka tarkoitti intiaanikielellä kalastuspaikkaa. Nimen Salem kylä sai vuonna 1629 heprean rauhaa tarkoittavan 'šalom'-sanan mukaan. vasen|pienoiskuva|T. H. Mattesonin maalaus Salemin noitaoikeudenkäynnistä. Tammikuussa 1692 pastori Samuel Parrisin tytär sairastui. Kylänlääkäri William Griggsin mukaan tytär oli noiduttu. Diagnoosin seurauksena alkoivat Salemin noitaoikeudenkäynnit, joiden seurauksena 20 ihmistä tuomittiin kuolemaan noituudesta, ja heistä 19 teloitettiin hirttämällä. Lisäksi useita kuoli vankiloissa. Seuraavana vuonna noitahysterian laannuttua vankilaan tuomitut ihmiset vapautettiin. Salemin oikeudenkäyntien jälkeen nykyisessä Yhdysvalloissa ei ole hirtetty ketään tuomittuna noituudesta.
Salem kehittyi 1700-luvulla merkittäväksi kalastus-, laivanrakennus- ja merikaupan keskukseksi. Vuoteen 1790 mennessä Salem oli kasvanut Yhdysvaltain kuudenneksi suurimmaksi kaupungiksi, ja sen bruttokansantuote asukasta kohden oli maan suurin. Salemin kukoistuskauteen osui arkkitehti ja kaivertaja Samuel McIntiren uran huippuvuodet. Hän vaikutti suuresti Salemin kaupunkikuvaan, ja siksi Salemia pidetään nykyään yhtenä McIntiren edustaman federaalityylin parhaimpana esimerkkeinä.
Väestö
Kaupungin asukkaista 79,02 prosenttia on valkoisia, 6,60 prosenttia afroamerikkalaisia, 2,51 prosenttia aasialaisia ja 0,63 prosenttia intiaaneja. 5,14 prosenttia asukkaista eivät ole Yhdysvaltain kansalaisia. Kaupungin väestön keski-ikä on 37,1 vuotta.
Jaime Villarroel Rodríguez
pienoiskuva|Jaime Villarroel Rodríguez Jaime Villarroel Rodríguez (s. 17. toukokuuta 1962) on venezuelalainen roomalaiskatolinen piispa. Hänet vihittiin papiksi Margaritan hiippakuntaan 30. heinäkuuta 1993 ja nimitettiin Carúpanon hiippakunnan johtoon 10. huhtikuuta 2010. Piispaksi vihkiminen seurasi 26. kesäkuuta. Pääkonsekraattorina toimi Rafael Ramón Conde Alfonzo, jota avustivat Enrique Pérez Lavado ja Jorge Anibal Quintero Chacón.
Jääpallon Ruotsin 1.divisioonan kausi 1955
Jääpallon Ruotsin Division I:n kausi 1955 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1955 Ruotsin jääpallomestaruudesta.
Lohkovoittajiksi selviytyivät Örebro SK ja Edsbyns IF. Tukholmassa pelattiin loppuottelu, jossa Örebro SK voitti maalein 7-1.
Loppuottelu
x.2.1954 Tukholma
Brasiliansarvikonna
Brasiliansarvikonna tai amazoninsarvisammakko (Ceratophrys cornuta) on Etelä-Amerikan sademetsissä yleisenä elävä sammakkolaji.
Ulkonäkö ja koko
Brasiliansarvikonna kasvaa 10–20 cm pitkäksi. Se on muodoltaan pyöreä ja yhtä leveä kuin pitkäkin. Pahkainen iho on väriltään ruskea tai punainen tummanruskein kuvioin. Silmäluomissa sijaitsevat sarvimaiset kyhmyt auttavat brasiliansarvikonnaa piiloutumaan kasvillisuuteen. Suuressa päässä on erittäin leveä suu, jolla se voi pyydystää lähes itsensä kokoisia saaliita. Suun leveys on yli puolitoista kertaa eläimen pituus. Naaraat ovat suurempia kuin koiraat.
Käyttäytyminen ja lisääntyminen
Brasiliansarvikonna on hidasliikkeinen, joten se piilottelee lehtien joukossa odottaen saaliin lähestymistä. Paritteluaikana koiraiden voimakas kurnutus muistuttaa lehmän mylvintää. Naaras laskee munat veteen sadekaudella. Poikasilla on ruskea selkä ja kellanvihreä vatsa. Ne ovat ahnaita petoja ja syövät lähinnä muita sammakontoukkia. Aikuiset brasiliansarvikonnat ovat aktiivisia lähinnä öisin, mutta toukat liikkuvat yötä päivää.
Lahnajärvi (Siikainen)
Lahnajärvi on suhteellisen kirkasvetinen pienehkö järvi Siikaisten Leväsjoen kylässä. Matkaa Porista Lahnajärvelle on noin 50 kilometriä. Järvellä on kunnan uimaranta ja järveä ympäröi noin kymmenkunta loma-asuntoa. Vakinaista asutusta Lahnajärven rannalla oli vielä 1960-luvulla.
Vladimir Repjev
Vladimir Georgievitš Repjev (11. heinäkuuta 1956 Rostov-na-Donu – 4. tammikuuta 2009 Moskova) oli Neuvostoliittoa edustanut käsipalloilija ja olympiamitalisti. Hän pelasi seuratasolla SKIF Krasnodaria. Repjev pelasi Moskovan olympialaisissa 1980 yhden ottelun maansa joukkueessa, joka voitti hopeaa.
Rafael Ramón Conde Alfonzo
pienoiskuva|310x310px|Rafael Ramón Conde Alfonzo Rafael Ramón Conde Alfonzo (13. heinäkuuta 1943 Caracas – 10. joulukuuta 2020) oli venezuelalainen roomalaiskatolinen piispa. Hänet vihittiin papiksi Caracas, Santiago de Venezuelan arkkihiippakuntaan 8. joulukuuta 1968 ja nimitettiin sen vihkipiispaksi sekä Baparan titulaaripiispaksi 2. joulukuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.
Conde Alfonzo sai 21. elokuuta 1997 nimityksen La Guairan koadjuuttoripiispaksi ja 18. maaliskuuta 1999 Margaritan piispaksi. 12. helmikuuta 2008 Conde Alfonzo sai nimityksen Maracayn piispaksi, jonka virkaan hänet asetettiin 26. huhtikuuta.
Formula 1 -auto
thumb|250px|[[Mercedes AMG Petronas F1 Team|Mercedes -tallin kauden 2017 Formula 1 -auto.]]
Formula 1 -auto on yksipaikkainen Formula 1 -sarjassa käytettävä kilpa-auto, jossa on oleelliset etu- ja takasiivet sekä auton takaosaan sijoitettu moottori.
Säännöt autoja kohtaan ovat oleellinen osa Formula 1 -sarjaa. Sääntöjen mukaan Formula 1 -sarjan tallien täytyy itse rakennuttaa auto, mutta ne voivat ulkoistaa sen designin ja valmistamisen.
Chris Colfer
Christopher Paul "Chris" Colfer (s. 27. toukokuuta 1990 Fresno, Kalifornia, Yhdysvallat) on yhdysvaltalainen kirjailija, näyttelijä ja laulaja. Hänet tunnetaan parhaiten Kurtin roolista televisiosarjassa Glee, josta hänet on palkittu Golden Globella ja saanut kaksi Emmy-ehdokkuutta.
Colferilla on korkea ääni joka vastaa mezzosopraanon äänialaa. Glee-televisiosarjassa Colfer on esittänyt muun muassa Whitney Houstonin kappaleen "I Have Nothing" ja Wicked-musikaalista kappaleen "Defying Gravity".
Formula 1 -auto
Moottori
Kaudesta 2014 lähtien kaikki Formula 1 -autot ovat käyttäneet moottoreinaan 1,6-litraisia V6-turbomoottoreita. 1,6-litrainen turbomoottori toimii yhteistyössä kahden sähköisen generaattorin kanssa. Ensimmäinen näistä generaattoreista on nimeltään MGU-K, jonka lyhenne tulee sanoista Kinetic Motor Generator Unit. MGU-K saa energiansa auton jarruttaessa KERS-järjestelmästä. Toinen sähkömoottori kantaa nimeä MGU-H, joka on lyhenne sanoista Heat Motor Generator Unit. Tässä järjestelmässä energiaa kerätään kuumista pakokaasuista. Turbiinilla on kaksi tärkeää tehtävää: se antaa lisähappea moottorille sekä pyörittää samalla generaattoria, joka tuottaa lisävirtaa. Siksi vuodesta 2014 eteenpäin KERS:iä onkin kutsuttu ERS:iksi. Energian talteenotto ei siis enää perustu pelkästään kineettiseen energiaan ja sähkömoottorit saavat täysin uuden merkityksen. FIA:n kilpailujohtajan Charlie Whiting mukaan vanha KERS-järjestelmä toi parannusta kierrosaikaan vain noin kolme kymmenystä, mutta uusi ERS tuo parannusta 3 sekuntia.
Chris Colfer
Vuonna 2011 Chris Colfer nimettiin Time-aikakauslehdessä yhdeksi maailman sadasta vaikutusvaltaisimmasta ihmisestä.
Formula 1 -auto
Vaihteisto
Formula 1 -autot käyttävävät puoliautomaattista vaihteistoa, jossa sääntöjen mukaan pitää kaudesta 2014 alkaen olla kahdeksan eteenpäin-vaihdetta ja yksi peruutusvaihde. Formula 1 -auton vaihdelaatikko on rakennettava titaanisesta hiilikuidusta ja se kiinnitetään auton moottorin taakse.
Chris Colfer
Nuoruus ja yksityiselämä
Chris Colfer kasvoi Clovisissa Kaliforniassa. Hänen isänsä on Tim Colfer ja äitinsä Karyn Colfer (o.s. Boling). Colferilla on myös sisar Hannah, joka kärsii vakavasta epilepsiasta.
Formula 1 -auto
Renkaat
Formula 1 -sarjassa on kaudella 2017 seitsemän erilaista rengasseosta. Viidet renkaista on tarkoitettu kuivalle kelille ja näiden lisäksi kahdet märälle radalle. Renkaat Formula 1 -sarjaan kaudella 2017 toimittaa Pirelli. Pirelli esitteli uudet renkaat Abu Dhabissa marraskuun lopussa vuonna 2016. Kauden 2017 sääntömuutoksien myötä tämä tarkoitti renkaiden osalta sitä, että renkaat ovat 25 prosenttia leveämpiä edelliskauteen verrattaessa. Takarenkaat leventyvät 325 millimetristä 405 millimetriin ja eturenkaat 245 millimetristä 305 millimetriin. Sääntöjen mukaan talleilla on aina vapaasti valittavissa kolmesta rengasseoksesta renkaita kilpailua kohti, mutta kuitenkin vain 13 rengassettiä yhteensä osakilpailua kohden.
Chris Colfer
Nuoruus ja yksityiselämä
Colfer harrasti lukioaikoinaan draamaa, musiikkia ja kirjoittamista. Hän esiintyi Kurtin roolissa musikaalissa Glee. Colfer suunnitteli itse uuden sovituksen musikaalista Sweeney Todd.
Formula 1 -auto
Etusiipi
Etusiipi leveni kaudelle 2017 1650 millimetristä 1800 millimetriin. Samalla auto leveni 1800 millimetristä 2000 millimetriin.
Chris Colfer
Nuoruus ja yksityiselämä
Colfer on avoimesti homoseksuaali. Hän on sanonut salanneensa asian kouluaikoinaan kiusaajien takia.
Formula 1 -auto
Takasiipi
Auton takasiiven korkeus laski kauden 2016 sännöistä kaudelle 2017 950 millimetristä 800 millimetriin. Auton diffuusorin korkeus nousi 125 millimetristä 175 millimetriin ja leveys 1000 millimetristä 1050 millimetriin. Kaudella 2017 sarjassa on nähty useassa autossa niin sanottuja haineviä ja t-siipiä. Nämä herättivät kiistelyä niin ulkonäkönsä kuin turvallisuutensa puolesta ja ne kiellettiin kaudelle 2018. Hainevät eli autojen takaosan korkeat moottorikatteet tekivät paluun Formula 1-autoihin kaudelle 2017. Haineviä nähtiin Formula 1-autoissa myös 2010-luvun taitteessa.
Chris Colfer
Ura
Alun perin Colfer haki nuortensarja Gleen koe-esiintymisessä Artie Abramsin roolia, mutta tuottajat eivät katsoneet roolin sopivan hänelle. Kuitenkin Colfer teki heihin niin ison vaikutuksen, että sarjaan kirjoitettiin Kurt Hummelin rooli varta vasten hänelle. Colfer voitti roolistaan parhaan miessivuosan Golden Globe -palkinnon vuonna 2011. Hän on ollut kahdesti ehdolla Primetime Emmy -palkinnon saajaksi.
Formula 1 -auto
Polttoaine
Formula 1 -autoissa käytettävä polttoaine on lähes samanlaista kuin normaaliin henkilöautoon käytettävä bensiini. Autot eivät saa käyttää kilpailun aikana enempää kuin 110 kilogrammaa polttoainetta (määrää oli 105 kilogrammaa ennen vuotta 2019). Tallit eivät saa lisätä tai ottaa pois polttoainetta kesken kilpailun. Muiden osioiden aikana viikonloppuna tallit saavat tankata polttoainetta ja ottaa sitä pois, mutta vain varikkopilttuissaan.
Chris Colfer
Ura
Colferilla oli äänirooli elokuvassa Marmaduke. Vuonna 2012 hän esiintyy pääosassa elokuvassa Struck by Lightning, jonka hän on myös tuottanut ja käsikirjoittanut.
Formula 1 -auto
Ohjauspyörä
Formula 1 -autoissa suuri osa kuljettajalla tarkoitetuista toiminnoista ja mahdollisista säädöistä tapahtuu ohjauspyörän kautta. Historian ensimmäiset Formula 1 -autot käyttivät tavallisten henkilöautojen ohjauspyöriä. 1960–1970-luvun taitteessa autojen ohjaamon kavennettua alkoivat yleistymään yhä pienemmät ohjauspyörät. Ensimmäiset nappulat, jotka ilmestyivät ohjauspyöriin olivat neutral tai N, joka tarkoitti vaihteen vaihtamista vapaalle esimerkiksi pyörähdyksen sattuessa. Tämän lisäksi radiopainike yleistyi pian tämän jälkeen.
Chris Colfer
Ura
Colfer ei ole koskaan ajatellut laulajan uraa. Fanit ovat toivoneet Colferin laulavan enemmän, mutta Colferin mukaan voimakkaita naisvokalisteja jotka laulavat samalla äänialalla on riittämiin.
Formula 1 -auto
Ohjauspyörä
Nykyään suuri osa säädöistä liittyy KERS-järjestelmän käytön asetuksiin.
Ikeda
Ikeda voi tarkoittaa:
Lapsi tuntemattoman kanssa
Lapsi tuntemattoman kanssa on suomalainen tositelevisiosarja, jossa 25–45-vuotiaat lapsettomat sinkut yrittävät saada lapsen toisen samassa tilanteessa olevan kanssa. Heistä tulee kumppanuusvanhempia, joka tarkoittaa, että lasta toivovat sopivat keskenään lapsen hankkimisesta ja kasvattamisesta, mutta eivät asu yhdessä tai ole keskenään rakkaussuhteessa.
Kuusisepikkä
Kuusisepikkä (Hylis procerulus) on sepiköiden (Eucnemidae) heimoon ja sahasepiköiden (Hylis) sukuun kuuluva kovakuoriaislaji. Kuusisepikän tieteellinen lajinimi procerulus tulee latinan kielestä ja merkitsee pitkähköä. Kuusisepikkä on 3–5 millimetrin mittainen. Sen kuori on himmeän musta. Takaruumiin kärki on nokkamainen ja molemmilta puoliltaan uurteinen. Tuntosarvet, raajat, suuosat ja takaruumiin reunat ovat punaruskeat. Lajin koiras ja naaras ovat erinäköisiä. Sen levinneisyysalue kattaa alueita Ranskasta ja Sveitsistä aina Venäjän keskiosiin asti. Suomessa se on laajalle levinnyt ja luokitellaan elinvoimaiseksi lajiksi. Se kuitenkin on sitä harvinaisempi mitä lännemmäksi mennään, ja se on Ruotsissakin Suomea huomattavasti harvalukuisempi. Kuusisepikän toukat kehittyvät ruskolahoissa kuusten ja haapojen rungoissa. Ne poistuvat puusta aikuisina jättäen jälkeensä vajaan kahden millimetrin levyisen kuoriutumisaukon.
Lapsi tuntemattoman kanssa
Hakuprosessi ohjelmaan alkoi marraskuussa 2017. Lokakuussa 2018 hakua jatkettiin, sillä ohjelmaan oli hakenut enemmän miehiä kuin naisia. Ohjelmaidea herätti julkistuksen jälkeen kritiikkiä ja pahennusta, kun osa oletti ohjelmassa tehtävän viihdettä viattomien lasten kustannuksella. Nelosen mukaan tarkoituksena oli halu auttaa ihmisiä vanhemmuushaaveissaan ja tehdä asiasta mielenkiintoinen ja informatiivinen asiaohjelma. Ohjelman esittäminen alkoi Nelosella 16. maaliskuuta 2020. Sarjan ensimmäinen lapsi syntyi Jonnille ja Kristalle jaksossa joka esitettiin 11. toukokuuta 2020.
Jaksot
1 Keskikatsojamäärä ensiesityspäivänä
Farafangana
Farafangana on kaupunki Madagaskarin Atsimo-Atsinananan alueella. Se sijaitsee Intian valtameren rannalla lähellä Pangalanesin kanaalin eteläpäätä 109 kilometriä Manakarasta etelään. Asukkaita on 26 500 henkeä (vuonna 2010).
Barbara Cook
thumb|right|Barbara Cook vuonna 2011. Barbara Cook (25. lokakuuta 1927 Atlanta, Georgia – 8. elokuuta 2017 New York, New York ) oli yhdysvaltalainen laulaja ja näyttelijä. Hän tuli tunnetuksi 1950-luvun musikaaleista Plain and Fancy (1955), Candide (1956) ja The Music Man (1957), joista viimeksi mainitusta hän saavutti myös Tony-palkinnon. Hän jatkoi esiintymisiä pääasiassa teatterissa 1970-luvun puoliväliin asti, kunnes siirtyi kabaree- ja konserttilaulajaksi. Cook julkaisi lukuisia musiikkialbumeja.
Farafangana
Farafanganasta on päivittäinen reittitaksiyhteys Manakaraan sekä viikoittaiset lennot Antananarivoon ja Taolagnaroon.
Kiinan–Mongolian sota (1913–1915)
Kiinan–Mongolian sota oli vuosina 1913–1915 käyty sotilaallinen yhteenotto Mongolian ja Kiinan välillä. Yhteenottoja tapahtui lähinnä Sisä-Mongoliassa ja sota päättyi lopulta mongolihyökkääjien vetäytymiseen alueelta Venäjän painostuksesta.
Tausta
Mongolian itsenäistyttyä vuonna 1911 35 Sisä-Mongolian 49:tä lippueista ilmaisi halunsa liittyä uuteen valtioon. Alueella alkoikin sattua puolisotilaallisten joukkojen yhteenottoja. Sisä-Mongolialainen ruhtinas Utai hyökkäsi kiinalaisia vastaan Jirimin alueella 20. elokuuta 1912 saatuaan aseita Mongolian hallinnolta. Hänet kuitenkin lyötiin ja syyskuuhun mennessä hänen joukkonsa olivat paenneet Mongoliaan. Toinen paikallinen toimija ennen varsinaista sotaa oli Togtakhu Taiji.
Sota
Mongolian hallinto ryhtyi virallisesti sotatoimiin alueella vasta saatuaan lupauksia venäläisistä aseista ja koulutuksesta tammikuussa 1913. Sisä-Mongolian Shiliin Gol ja Ulaanchab-liitot määrättiin 23. tammikuuta nostamaan 2 000 miestä aseisiin. Joukot lähtivät liikkeelle vasta helmikuun puolella. Kesän aikana joukot valloittivat muun muassa Linxin, Dolonnuurin, Zhangjiakoun (Kalgan) ja Guisuin (Hohhot). Lähes kaikki joukkojen komentajat olivat sisämongolialaisia. Heihin lukeutui esimerkiksi Babujab ja Damdinsürüng. Tavallisten joukkojen pääosa koostui khalka- ja sisämongoleista, joiden lisäksi joukkoihin lukeutui sekalainen joukko kiinalaisia ja mongolialaisia puolisotilaallisia ryhmiä. Yhteensä heitä oli noin 7 000–8 000.
Joukkojen alkumenestyksen jälkeen heidän aseistuksensa kehnous alkoi näkyä. Mukana oli vain viisi tykkiä ja ammuksista oli pulaa. Lisäksi joukkojen mukana taistellut ruhtinas Nasun’arbijikhu loikkasi kiinalaisten puolelle. Mongolialaiset yrittivät saada lisää apua Venäjältä ja tästä syystä Sain Noyan Khan Namnangsürüng vieraili Pietarissa. Venäläiset kuitenkin kieltäytyivät tukemasta sotaa. Tästä syystä mongolialaiset päättivät vetäytymisestä takaisin.
Seuraukset
Sota loppui virallisesti vuonna 1915 Kyakhtan trilateraalisopimuksella. Paikanpäältä Sisä-Mongoliasta tulleet sotilaat saivat kuitenkin pitää aseensa ja he palasivat takaisin kotiseuduilleen käyden sissisotaa vuoteen 1917 Babujabin johdolla. Kiinan–Mongolian sota tuotti Mongolialle suuren ulkomaanvelan Venäjälle. Vuoteen 1916 mennessä velkasumma oli 332 000 kultaruplaa ja se muodosti viidenneksen valtion rahan kulutuksesta.
Enrique Pérez Lavado
pienoiskuva|Enrique Pérez Lavado vuonna 2013. Enrique Pérez Lavado (s. 19. huhtikuuta 1951 Maracaibo) on venezuelalainen roomalaiskatolinen piispa. Hänet vihittiin papiksi Maracaibon arkkihiippakuntaan 25. heinäkuuta 1986 ja nimitettiin Maturínin hiippakunnan johtoon 9. elokuuta 2003. Piispaksi vihkiminen seurasi 31. lokakuuta. Pääkonsekraattorina toimi Medardo Luis Luzardo Romero, jota avustivat César Ramón Ortega Herrera ja Ubaldo Ramón Santana Sequera.
Hillel
Hillel oli johtava rabbi ja patriarkka juutalaisten toisen temppelin kaudella. Hän vaikutti Jerusalemissa, jonne hän perusti juutalaisen lain tulkinnan koulukunnan. Hänen vaikutusvaltansa oli huipussaan noin vuonna 40 eaa.
Hillelin seuraajat jatkoivat Palestiinan juutalaisyhteisön patriarkan asemassa aina 400-luvulle jaa.
The Shirelles
thumb|right|The Shirelles vuonna 1962. The Shirelles oli vuosina 1957–1982 toiminut yhdysvaltalainen tyttöyhtye, jonka suurin suosio ajoittui 1960-luvun alkuun. Yhtyeen muodostivat koulukaverit Shirley Owens, Doris Coley, Addie Harris ja Beverly Lee. Shirelles esitti rhythm and bluesia, soulia, doo-wopia ja poppia. Yhtyeen kuuluisimpia hittejä ovat muun muassa Yhdysvaltain listaykkösiksi nousseet ”Will You Love Me Tomorrow” ja ”Soldier Boy”.
Hortensiakasvit
Hortensiakasvit (Hydrangeaceae) on kasviheimo koppisiemenisten Cornales-lahkossa.
Tuntomerkit
Heimon lajit ovat puuvartisia pensaita, köynnöksiä tai ruohovartisia kasveja. Lehdet kasvavat yleensä vastakkain ja ovat korvakkeettomia. Kukat ovat säteittäisiä ja yleensä neli- tai viisilukuisia.
Hortensiakasvien sekundaarinen aineenvaihdunta tuottaa muun muassa flavonoleja ja tanniineja. Joskus kasveilla on tähtikarvoja tai muulla tavoin haaroittuneita karvoja. Lehtiparia yhdistää varren poikki kulkeva juova. Lehdet ovat tavallisesti sulkasuonisia, harvoin kourasuonisia. Kukinto on viuhkomainen ja harvoin kukat voivat olla jopa 10-lukuisia. Terälehdet ovat erillisiä, ja heteitä on niihin nähden ainakin kaksinkertainen määrä. Joskus heteet ovat litteäpalhoisia ja muodostavat putken. Kukassa on mesiäinen. Yhdislehtinen sikiäin on 2–12, tavallisesti kuitenkin kolmesta viiteen emilehden muodostama, enemmän tai vähemmän kehänalainen. Luotti on nauhamainen tai pallomainen. Toisinaan siemen on siivellinen. Kromosomiluku n = 13–18.
Levinneisyys
Hortensiakasvit ovat peräisin pääasiassa lämpimänlauhkeilta alueilta, vain harvat niistä kasvavat tropiikissa. Laajin yhtenäinen levinneisyysalue on Itä- ja Kaakkois-Aasiassa. Euroopassa on pieni esiintymisalue Pohjois-Italian seuduilla.
Luokittelu
Hortensiakasvien läheisin sukulaisheimo on haimiokasvit (Loasaceae). Ne muodostavat Cornales-lahkon evoluutiopuussa yhteisen kladin, jota luonnehtivat muun muassa toissijaisina aineenvaihduntatuotteina monet iridoidit ja flavonolit, nystykarvat, vastakkainen lehtiasento, lehtihampaiden rauhasmaisuus, heteiden runsaus ja liiteluomaisesti avautuva hedelmä.
Alaheimot
Hortensiakasvien heimossa on 17 sukua ja 190 lajia, jotka jakautuvat kahteen alaheimoon:
Suvut
Suvut:
Mawu
Mawu on luojajumalatar Länsi-Afrikan fon-kansan luomiskertomuksessa. Ensin Mawu synnytti jumalat ja jumalattaret. Heihin kuuluivat Maan jumalat, joita hallitsi Mawun esikoispoika Da Zodji, ukkosen jumalat johtajanaan toinen poika Sogbo, ja meren jumalat, joita johti kolmas poika Agbè. Tämän jälkeen Mawu muovaili ihmiskunnan savesta. Oikeastaan Mawu on yhdistetty jumalolento: hänen toinen puoliskonsa on Lisa, ja kun heidät mainitaan yhdessä, he ovat kaksikasvoinen Mawu-Lisa. Mawu on Maan ja kuun jumalatar, Lisa taivaan ja auringon. Mawun silmät hohtavat heikkoa valoa ja saavat kuun loistamaan. Mawu huomasi, että ihmiset tarvitsivat paikan jossa elää, joten hän päätti luoda Maan kosmisen käärmeen, Aido-Hwedon avulla.
Mawu-Lisa on monimutkainen jumala, jonka silmiinpistävin piirre on kaksoisluonne. Tämä kaksoisjumala syntyi Nana-Bulukulle, Luojalle, joka edustaa myös naisten ja miesten kaksinaisuutta. Mawu on nainen, joka liittyy maapalloon, länteen, kuuhun, yöhön ja nousevaan aurinkoon liittyviin maailman näkökohtiin. Lisa on uros, joka edustaa taivasta, itää, aurinkoa, päivää ja laskevaa aurinkoa. Fyysisen maailman kaksinaisuuksien lisäksi Mawu-Lisa symboloi ihmisen elämän vastakkaisia puolia. Mawu, naisellinen periaate, heijastaa hedelmällisyyttä, äitiyttä, lempeyttä ja anteeksiantoa. Miespuolinen periaate Lisa heijastaa voimaa ja sitkeyttä. Mawu-Lisa ilmaisee yhdessä fyysisen maailman yhtenäisyyttä ja kaksinaisuutta.
Minecraft Dungeons
Minecraft Dungeons on Mojangin kehittämä ja Xbox Game Studiosin julkaisema luolastoroolipeli. Peli julkaistiin Xbox Onelle, Windows 10:lle, PlayStation 4:lle ja Nintendo Switchille 26. toukokuuta 2020.
Pelaaminen
Minecraft Dungeonsissa ei voi valmistaa tavaroita eikä rakentaa rakennelmia, toisin kuten Minecraftissa ja Minecraft Earthissa. Pelissä pelaaja tutkii satunnaisesti muodostettuja luolastoja, jotka ovat täynnä satunnaisesti syntyneitä hirviöitä, kuten zombeja, lurkkeja, hämähäkkejä ja luurankoja. Niissä on myös ansoja, arvoituksia ja löydettäviä aarteita. Pelissä ei ole hahmoluokkajärjestelmää; pelaajat voivat käyttää mitä tahansa haluamiaan aseita tai varusteita. Pelissä on korkeintaan neljän pelaajan yhteistyötila.
Kehitys
Mojang kehittää Dungeonsia Unreal Engine 4 -pelimoottorilla. Konsolikäännöksistä vastaa Double Eleven -yritys. Peli julkaistiin 26. toukokuuta 2020.
Bloomsbury (täsmennyssivu)
Bloomsbury voi tarkoittaa seuraavia asioita:
Aimo Lahti (opettaja)
Aimo Lahti (12. maaliskuuta 1902 Helsinki – 25. elokuuta 1953 Hanko) oli suomalainen matematiikan opettaja, rehtori ja matematiikan opetuksen tutkija.